Grúň (vrch v pohorí Čierna hora)

Grúň () je vrch v pohorí Čierna hora, krajinnom celku Slovenského rudohoria. Leží nad obcou Margecany, približne  severovýchodne od Gelnice. 

 Poloha 
Nachádza sa v severnej, najvyššej časti pohoria, v geomorfologickom podcelku Roháčka. Leží na hranici Prešovského a Košického kraja, na rozhraní okresov Prešov a Gelnica a zasahuje na katastrálne územie obce Klenov a Margecany. Najbližšími sídlami sú južne situované Margecany a Jaklovce, východne ležia Miklušovce a Klenov, severne Ovčie a Hrabkov a západne Kluknava.

 Opis 
Grúň leží v širšom masíve Roháčky (), v rázsoche, vedúcej južným smerom na Holý hŕbok (). Východne sa nachádza Zajačia hora (), Bystrá () a Suchý vrch (), južne Šľuchta (), Holý hŕbok a Kurtavá skala (), západne Krompašský vrch (), Biela skala () a Gavart () a severne Koľvek (), Čierna hora (), Roháčka () a Mestické ().Šarišská vrchovina – Branisko. Turistická mapa. 1 : 50 000. Harmanec: VKÚ, a. s., 2000. Vrch je súčasťou povodia rieky Hornád, kde vodu z východných svahov odvádza potok Bystrá a zo západných bezmenný potok. Na vrchol vedie značený turistický chodník.

 Výhľady 
Vrchol pokrýva súvislý, miestami riedky lesný porast, ktorý neumožňuje rozhľad. Z vhodných lokalít je však obmedzený výhľad na okolité vrcholy pohoria, no tiež Vysoké a východnú časť Nízkych Tatier, Volovské a Slanské vrchy a časť Čergova.

 Prístup 
 po  žltej turistickej značke z Margecian 
 po  modrej turistickej trase cez Sedlo pod Roháčkou:
 od západu z Kluknavy cez vrch Koľvek a Roháčku
 od východu z Klenova

 Referencie 

 Pozri aj 
 Čierna hora
 Roháčka (geomorfologický podcelok)
 Zoznam vrcholov v Čiernej hore

 Externé odkazy 
 Poloha na turistickej mape

Kategória:Vrchy v Čiernej hore (pohorí na Slovensku)
Kategória:Vrchy pod 1000 metrov na Slovensku
Kategória:Vrchy v okrese Prešov
Kategória:Vrchy v okrese Gelnica
Kategória:Klenov
Kategória:Margecany